ดาวโจนส์,ทองคำปิดลบ/น้ำมันบวก 
หุ้นดาวโจนส์ปิดลบ 164.55 จุด หลังเฟดคงดอกเบี้ย ด้านราคาน้ำมันเพิ่มขึ้น 92 เซนต์ ขณะที่ราคาทองคำ ลดลง 4.90 ดอลลาร์
29 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,820.38 จุด ลดลง 164.55 จุด หรือ -0.48% ดัชนี เอสแอนด์พี 500 ปิดที่ 4,183.18 จุด ลดลง 3.54 จุด หรือ -0.08% ดัชนี แนสแดค ปิดที่ 14,051.03 จุด ลดลง 39.19 จุด หรือ -0.28%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 28 เม.ย. หลังจากธนาคารกลางสหรัฐ (เฟด) มีมติคงอัตราดอกเบี้ยและคงวงเงินในโครงการซื้อพันธบัตรตามคาด นอกจากนี้ เฟดไม่ได้ส่งสัญญาณว่าจะปรับลดมาตรการสนับสนุนเศรษฐกิจ แม้ระบุว่ากิจกรรมทางเศรษฐกิจแข็งแกร่งขึ้นก็ตาม
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 92 เซนต์ ปิดที่ 63.86 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 85 เซ็นต์ ปิดที่ 67.27 ดอลลาร์ต่อบาร์เรล
าคาทองคำตลาดโคเม็กซ์ งวดส่งมอบเดือนมิถุนายน ลดลง 4.90 ดอลลาร์ ปิดที่ 1,773.90 ดอลลาร์ต่อออนซ์